ผมมีอาการคันตามแขน ขา ทั้งๆที่ไม่ได้โดนอะไรกัด เกิดจากอะไรแล้วใช้ยาอะไรทาครับ เวลาเกาก็จะรุ้สึกคันมาก เป็นมาประมาณ 1 อาทิตย์แล้วครับ
สวัสดีค่ะ การที่มีผื่นคันตามร่างกายสามารถเกิดได้จากหลายสาเหตุ เช่น แพ้สิ่งสัมผัส, แพ้ยา, ผิวแห้ง, ผดร้อน, แมลงกัดต่อย, โรคผื่นภูมิแพ้ผิวหนัง, การติดเชื้อต่างๆ เป็นต้นหากไม่มีผื่นชัดเจน อาจเป็นลักษณะผิวแห้งได้นะคะ ที่ทำให้รู้สึกคัน แนะนำให้ดื่มน้ำเปล่าเพิ่มขึ้น, หลีกเลี่ยงการอาบน้ำอุ่น, หลีกเลี่ยงการเกา และใช้โลชั่นบำรุงผิวทาทุกครั้งหลังอาบน้ำนะคะหากไม่ดีขึ้น แนะนำให้ไปพบแพทย์เพื่อตรวจดูอาการ และรับการรักษาอย่างเหมาะสมนะคะ